CELEX: C2006/036/03
Language: sk
Date: 2006-02-11 00:00:00
Title: Rozsudok Súdneho dvora (veľká komora) z  13. decembra 2005  vo veci C-78/03 P: Komisia Európskych spoločenstiev proti Aktionsgemeinschaft Recht und Eigentum (Odvolanie — Štátna pomoc poskytnutá nemeckými orgánmi na nadobúdanie pôdy — Program smerujúci k privatizácii pôdy a k reštrukturalizácii poľnohospodárstva v nových spolkových krajinách)

11.2.2006   
            
            
               SK
            
            
               Úradný vestník Európskej únie
            
            
               C 36/2
            
         
      ROZSUDOK SÚDNEHO DVORA
   
   (veľká komora)
   z 13. decembra 2005
   vo veci C-78/03 P: Komisia Európskych spoločenstiev proti Aktionsgemeinschaft Recht und Eigentum (1)
   
   (Odvolanie - Štátna pomoc poskytnutá nemeckými orgánmi na nadobúdanie pôdy - Program smerujúci k privatizácii pôdy a k reštrukturalizácii poľnohospodárstva v nových spolkových krajinách)
   (2006/C 36/03)
   Jazyk konania: nemčina
   Vo veci C-78/03 P, ktorej predmetom je odvolanie podľa článku 56 Štatútu Súdneho dvora, podané 19. februára 2003, Komisia Európskych spoločenstiev, (splnomocnení zástupcovia: J. Flett a V. Kreuschitz), ďalší účastníci konania: Spolková republika Nemecko (splnomocnený zástupca: M. Lumma), vedľajší účastník v prvostupňovom konaní: Aktionsgemeinschaft Recht und Eigentum eV, so sídlom v Borkene (Nemecko), (v zastúpení: M. Pechstein, profesor), Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans, A. Rosas, K. Schiemann a J. Makarczyk, sudcovia C. Gulmann (spravodajca), A. La Pergola, J.-P. Puissochet, P. Kūris, E. Juhász, E. Levits a A. Ó Caoimh, generálny advokát: F. G. Jacobs, tajomník: R. Grass, vyhlásil 13. decembra 2005 rozsudok, ktorého výrok znie:
   
               1.
            
            
               Rozsudok Súdu prvého stupňa Európskych spoločenstiev z 5. decembra 2002, Aktionsgemeinschaft Recht und Eigentum/Komisia (T-114/00), sa ruší.
            
         
               2.
            
            
               Žaloba podaná Aktionsgemeinschaft Recht und Eigentum eV na Súd prvého stupňa Európskych spoločenstiev o zrušenie rozhodnutia Komisie z 22. decembra 1999, ktoré povoľuje štátnu pomoc podľa ustanovení článkov 87 a 88 (predtým články 92 a 93) Zmluvy o ES, sa zamieta ako neprípustná.
            
         
               3.
            
            
               Aktionsgemeinschaft Recht und Eigentum eV je povinné nahradiť trovy konania na oboch stupňoch.
            
         
      (1)  Ú. v. EÚ C 101, 26.4.2003.